el el el el el el el el el el el el el el el el el el el el el el el el el el el el ca el el el el el el el el el el el el el el el el el el el el el el el el el el el el el el el el el el el el el el el el el el el el el el en en en en en en en el de en en en el el el el el el el el el en ca el el el el el el el el el el el el el el
Ο Ροβέρτος Α΄ της Φλάνδρας ή Ροβέρτος της Φριζίας (Robrecht I de Fries, 1032 - 13 Οκτωβρίου 1093), Κόμης της Φλάνδρας (1071 - 1092) ήταν δεύτερος υιός του Βαλδουίνου Ε΄ κόμη της Φλάνδρας και της Αδέλας των Καπετιδών, κόρης του Ροβέρτου Β΄ της Γαλλίας. Ο μεγαλύτερος αδελφός του Βαλδουίνος ΣΤ΄ διαδέχθηκε τον πατέρα τους ως κόμης της Φλάνδρας και η αδελφή τους Ματθίλδη παντρεύτηκε τον Γουλιέλμο Α΄ τον Κατακτητή, ιδρυτή της Νορμανδικής δυναστείας στην Αγγλία.
22 Φεβρουαρίου 1071 - 13 Οκτωβρίου 1093
13 Οκτωβρίου 1093 (61 ετών)
Γερτρούδη της Φλάνδρας, δούκισσα της Λωρραίνης
δεδομένα (π • σ • ε )
1 Ορίστηκε κηδεμόνας του διαδόχου Αρνούλφου
2 Ανατροπή του ανιψιού του Αρνούλφου Γ'
3 Συμμετοχή σε Σταυροφορία
Ορίστηκε κηδεμόνας του διαδόχου ΑρνούλφουΕπεξεργασία
Ο Ροβέρτος Α΄ νυμφεύτηκε τη Γερτρούδη της Σαξονίας, χήρα του Φλόρις Α΄ κόμη της Ολλανδίας (1063)· ο πατέρας του ήταν αντίθετος με τον γάμο, επειδή είχε ήδη 3 παιδιά, ανάμεσα τους την Μπέρτα της Ολλανδίας, αλλά τελικά αναγκάστηκε να συμφωνήσει. Το επίθετο της Φριζίας το πήρε, επειδή διετέλεσε αντιβασιλέας του 9χρονου θετού του γιου Ντιρκ Ε' κόμη της Ολλανδίας, της οποίας το όνομα εκείνη την εποχή ήταν Φρισία ή Φριζία. Ο μεγαλύτερος αδελφός του Βαλδουίνος ΣΤ΄ στην επιθανάτιο κλίνη (1070) παραχώρησε τη Φλάνδρα στον μεγαλύτερο γιο του Αρνούλφο και το Αινώ στον δεύτερο γιο του Βαλδουίνο Β΄, υπό την προϋπόθεση, αν πεθάνει πριν τον Αρνούλφο, το Αινώ θα κληροδοτηθεί στον αδελφό του. [1] Επίσης ο Βαλδουίνος ΣΤ΄ ανέθεσε στον μικρότερο αδελφό του Ροβέρτο Α΄ την κηδεμονία του μικρού Αρνούλφου και τού εγγυήθηκε την ασφάλεια τού δικού του γιου Ροβέρτου, ενώ τον έβαλε να ορκιστεί ότι θα είναι πιστός στην αντιβασίλισσα σύζυγό του Ριχίλδη, κόμισσα του Αινώ μέχρι την ενηλικίωση του μικρού Αρνούλφου. [2]
Ανατροπή του ανιψιού του Αρνούλφου Γ'Επεξεργασία
Μετά τον θάνατο του Βαλδουίνου ΣΤ΄ όμως, ο Ροβέρτος καταπάτησε τον όρκο του και διεκδίκησε την διαδοχή. Τότε η νύφη του Ριχίλδη ζήτησε την βοήθεια του Φιλίππου Α΄ της Γαλλίας. [3] Ο Γάλλος βασιλιάς κάλεσε τον Ροβέρτο Α΄ να εμφανιστεί μπροστά του, αλλά αρνήθηκε και συνέχισε την αντίσταση απέναντι στον Αρνούλφο και τη Ριχίλδη. Έτσι ο Φίλιππος Α΄ ετοίμασε στρατό να του επιτεθεί, σε συνεργασία με τους Νορμανδούς της θείας τού Αρνούλφου, Ματθίλδης υπό την ηγεσία του Γουλιέλμου Φίτζομπορν, 1ου κόμη του Έρεφορντ. [4] Στο πλευρό τους ήταν επίσης και ο Ευστάθιος Β΄ κόμης της Βουλώνης. [5] Στις 22 Φεβρουαρίου 1071, στη Μάχη του Κάσσελ, βρέθηκαν αντιμέτωποι οι δυο στρατοί: στη μάχη σκοτώθηκε ο νεαρός Αρνούλφος από τον Γερβόδο του Φλέμινγκ, 1ο κόμη του Τσέστερ, πιθανώς από ατύχημα. [6] Ως αποτέλεσμα ο Ροβέρτος Α΄ της Φριζίας ανέβηκε στον θρόνο, η νύφη του Ριχίλδη όμως και ο μικρότερος γιος της Βαλδουίνος κατέφυγαν στο Αινώ, όπου συνέχισαν την αντίσταση τους. [7]
Τελικά ο Ροβέρτος Α΄ και ο εξάδελφός του Φίλιππος Α' συμφιλιώθηκαν: ο Ροβέρτος Α΄ του παραχώρησε την πόλη Κορμπί, ένα σημαντικό κέντρο εμπορίου στα σύνορα της Φλάνδρας με τη Γαλλία και έδωσε ως νύφη στον Φίλιππο Α΄ τη Μπέρθα της Ολλανδίας, κόρη της συζύγου του Γερτρούδης από τον πρώτο της γάμο. Αντίθετα με τον πατέρα του, είχε εχθρικές σχέσεις με τους Νορμανδούς και τον Γουλιέλμο Α΄ τον Κατακτητή· η Φλάνδρα έγινε καταφύγιο για τους εχθρούς τού Γουλιέλμου Α΄, όπως ο μεγαλύτερος γιος τού Γουλιέλμου, Ροβέρτος Β΄ της Νορμανδίας, όταν αυτός εναντιώθηκε στον πατέρα του. Ο Ροβέρτος Α΄ σχεδίαζε και μία ναυτική επίθεση στην Αγγλία με τον Κνούτο Δ΄ της Δανίας, σύζυγο της κόρης του Αδέλας, αλλά ματαιώθηκε με τη δολοφονία του Κνούτου Δ΄. Το 1086, με μια σημαντική ένοπλη συνοδεία, ταξίδεψε ως τους Αγίους Τόπους· στο ταξίδι της επιστροφής του συμπολέμησε με τον Αλέξιο Α΄ Κομνηνό εναντίον των Σελτζούκων. Σε μια μάχη επιτέθηκε εναντίον του ηγεμόνα τους Κερμπογκά και οι Χριστιανοί διέλυσαν το στρατό των Σελτζούκων.
Νυμφεύτηκε το 1063 τη Γερτρούδη των Μπίλλουνγκ, κόρη τού Βερνάρδου Β΄ δούκα της Σαξονίας και παιδιά τους ήταν:
Ροβέρτος Β΄ π.1065-1111, κόμης της Φλάνδρας. Γιος του ήταν ο:
Βαλδουίνος Ζ΄ 1093-1119, κόμης της Φλάνδρας.
Αδέλα π.1064-1115, παντρεύτηκε πρώτα τον Κνούτο Δ΄ της Δανίας και μετά τον Ρογήρο Α΄ Μπόρσα δούκα της Απουλίας & Καλαβρίας. Γιος της ήταν ο:
Κάρολος Α΄ 1084-1127, κόμης της Φλάνδρας (από τον Οίκο των Έστριντσεν).
Γερτρούδη π.1070-1117, παντρεύτηκε πρώτα τον Ερρίκο Γ΄ κόμη τού Λουβαίν και μετά τον Θεοδώριχο Β΄ δούκα της Λωρραίνης. Γιος της ήταν ο:
Τιερύ/Θεοδώριχος π.1099-1168, κόμης της Φλάνδρας (από τον Οίκο της Λωρραίνης). Η κόρη του:
Μαργαρίτα Α΄ π.1145-1194, κόμισσα της Φλάνδρας ιδίω δικαιώματι (suo jure) παντρεύτηκε τον γιο τού 3ου εξαδέλφου της Βαλδουίνο Ε΄ κόμη τού Αινώ (από τον Οίκο της Φλάνδρας) και έτσι η κομητεία της Φλάνδρας επέστρεψε στον Οίκο της Φλάνδρας.
Φίλιππος του Λου. Ο νόθος γιος του:
Γουλιέλμος της Υπρ, διεκδίκησε ανεπιτυχώς την κομητεία της Φλάνδρας.
Όγκιβα, ηγουμένη τού αββαείου τού Μέσσινες.
Μπάλντουιν απεβ. πριν το 1080.
↑ Gilbert of Mons, Chronicle of Hainaut, Trans. Laura Napran (Woodbridge: The Boydell Press, 2005), p. 5
↑ Renee Nip, 'The Political Relations between England and Flanders (1066–1128)', Anglo-Norman Studies 21: Proceedings of the Battle Conference 1998, Ed. Christopher Harper-Bill (Woodbridge: The Boydell Press, 1999), p. 154
↑ Gilbert of Mons, Chronicle of Hainaut, Trans. Laura Napran (Woodbridge: The Boydell Press, 2005), p. 6
↑ Renee Nip, 'The Political Relations between England and Flanders (1066–1128)', Anglo-Norman Studies 21: Proceedings of the Battle Conference 1998, Ed. Christopher Harper-Bill (Woodbridge: The Boydell Press, 1999), p. 154
↑ Heather J. Tanner, Families, Friends, and Allies: Boulogne and Politics in Northern France and England, c.879—1160 (Leiden: Konninklijke Brill NV, 2004), p. 104
↑ Renee Nip, 'The Political Relations between England and Flanders (1066–1128)', Anglo-Norman Studies 21: Proceedings of the Battle Conference 1998, Ed. Christopher Harper-Bill (Woodbridge: The Boydell Press, 1999), p. 155
↑ Gilbert of Mons, Chronicle of Hainaut, Trans. Laura Napran (Woodbridge: The Boydell Press, 2005), p. 6
Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue folge, Band II (Marburg, Germany: Verlag von J. A. Stargardt, 1984)
Heather J. Tanner, Families, Friends, and Allies: Boulogne and Politics in Northern France and England, c.879—1160 (Leiden: Konninklijke Brill NV, 2004)
Jim Bradbury, The Capetians: The History of a Dynasty (987–1328) (London & New York: Hambledon Continuum, 2007)
Renée Nip, 'The Political Relations between England and Flanders (1066–1128)', Anglo-Norman Studies 21: Proceedings of the Battle Conference 1998, Ed. Christopher Harper-Bill (Woodbridge: The Boydell Press, 1999)
Γενεαλογικό δέντρο των κομήτων της Φλάνδρας
Στο λήμμα αυτό έχει ενσωματωθεί κείμενο από το λήμμα Robert I, Count of Flanders της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).